**Izziņa par atzinumos sniegtajiem iebildumiem**

**Par Ministru kabineta noteikumu projektu “Grozījumi Ministru kabineta 2017.gada 7.februāra noteikumos Nr.74 „Jaunuzņēmumu atbalsta programmu pieteikšanas un administrēšanas kārtība””**

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| Nav nesaskaņotu iebildumu |

Informācija par starpministriju (starpinstitūciju) sanāksmi vai elektronisko saskaņošanu

|  |  |
| --- | --- |
| Datums | (21.05.2020 (VSS-418); 01.07.2020; 30.07.2020; 21.09.2020, 30.09.2020.) |
|  |  |
| Saskaņošanas dalībnieki | Finanšu ministrija, Tieslietu ministrija, Vides aizsardzības un reģionālās attīstības ministrija, Latvijas Brīvo arodbiedrību savienība |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrijas 05.06.2020., 16.07.2020., 07.08.2020, Tieslietu ministrijas 08.06.2020.,10.07.2020.,Vides aizsardzības un reģionālās attīstības ministrijas 09.08.2020., 14.07.2020. atzinumos sniegtos iebildumus un priekšlikumus. |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | - |

**II Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | **Anotācijas I sadaļas “Tiesību akta projekta izstrādes nepieciešamība” 2.punkts “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”** | **Finanšu ministrijas 05.06.2020 atzinuma Nr. 12/A-17/3092 iebildums:**1. Vēršam uzmanību, ka, tā kā likumprojekts “Grozījumi Jaunuzņēmumu darbības atbalsta likumā” (turpmāk – likumprojekts) vēl nav apstiprināts Saeimā un stājies spēkā, MK noteikumu projekts nevar tikt virzīts apstiprināšanai Ministru kabinetā pirms likuma grozījumu spēkā stāšanās. Ņemot vērā minēto, kamēr nav pieejama likumprojekta gala redakcija, nav iespējams sniegt pilnvērtīgu atzinumu par MK noteikumu projektā ietverto grozījumu atbilstību likumprojektā ietvertajiem grozījumiem un lūdzam MK noteikumu projektu iesniegt saskaņošanai tikai pēc tam, kad būs stājušās spēkā ar likumprojektu pieņemtās izmaiņas Jaunuzņēmumu darbības atbalsta likumā. Ņemot vērā minēto, lūdzam papildināt anotācijas I sadaļas “Tiesību akta projekta izstrādes nepieciešamība” 2.punktu “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” (turpmāk – I sadaļas 2.punkts) ar norādi, ka izmaiņas Jaunuzņēmumu atbalsta programmu pieteikšanas un administrēšanas kārtībā tiek piemērotas ar brīdi, kad stājas spēkā likumprojekts “Grozījumi Jaunuzņēmumu darbības atbalsta likumā”.  | **Ņemts vērā** | **Precizēta informācija** anotācijas I sadaļas “Tiesību akta projekta izstrādes nepieciešamība” 2.punktā “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”. |
| 2. | **Konceptuāls iebildums** | **Tieslietu ministrijas 08.06.2020 atzinuma Nr. Nr. 1-9.1/597 iebildums:**“Ņemot vērā, ka Projekts sagatavots atsaucoties uz likumprojektā “Grozījumi Jaunuzņēmumu darbības atbalsta likumā” (VSS – 614) (turpmāk – Likumprojekts) paredzētājām normām, informējam, ka saskaņā ar Valsts iestāžu juridisko dienestu vadītāju 2010. gada 12. marta sanāksmes protokollēmuma "Par grozījumiem Ministru kabineta 2009. gada 7. aprīļa noteikumos Nr. 300 "Ministru kabineta kārtības rullis" (Ministru kabineta 2010. gada 23.februāra noteikumi Nr. 170)" (prot. Nr. 2 1. §) 8. punktā noteikto ir atbalstāma Ministru kabineta noteikumu projektu izsludināšana Valsts sekretāru sanāksmē, kad likumprojekts Saeimā izskatīts otrajā lasījumā.Ievērojot minēto, norādām, ka Likumprojekts, atzinuma sagatavošanas dienā, Saeimā ir izskatīts pirmajā lasījumā, līdz ar to lūdzam Projektu iesniegt atkārtotai saskaņošanai pēc Likumprojekta izskatīšanas Saeimā otrajā lasījumā.” | **Ņemts vērā** | **Noteikumu projekts un anotācija precizēta** atbilstoši Saeimā 18.06.2020. 2.lasījumā atbalstītajai likumprojekta “Grozījumi jaunuzņēmumu darbības atbalsta likumā” (reģ.nr. 573/Lp13) redakcijai. |
| 3. | **Vispārīgs iebildums** | **Vides aizsardzības un reģionālās attīstības ministrijas 09.06.2020. atzinuma Nr. 1-22/5168 iebildums:**“Šobrīd valsts pārvaldes pakalpojumu portālā Latvija.lv ir pieejams šāds Latvijas Investīciju un attīstības aģentūras pakalpojums “Informācijas sniegšana un konsultācijas par inovāciju, tehnoloģiju pārnesi un jaunuzņēmumu darbību” (saite: https://www.latvija.lv/lv/PPK/dzives-situacija/apakssituacija/p4485/ProcesaApraksts), kura aprakstā cita starpā ir minēts par jaunuzņēmumiem un atbalsta programmām, taču tas ir atsevišķs informācijas sniegšanas pakalpojums par dažādiem institūcijas kompetencē esošajiem jautājumiem. Ņemot vērā minēto, lūdzam izvērtēt, vai pēc būtības šis varētu būtu identificējams un definējams kā atsevišķs institūcijas pakalpojums, kas saistīts ar pieteikuma iesniegšanu atbalsta programmas saņemšanai jaunuzņēmumam. Gadījumā, ja institūcija piekrīt, ka šis būtu nodalāms kā atsevišķs pakalpojums, tajā skaitā tas atbilst Ministru kabineta 2017. gada 4. jūlija noteikumu Nr. 399 “Valsts pārvaldes pakalpojumu uzskaites, kvalitātes kontroles un sniegšanas kārtība” (turpmāk – MK noteikumi Nr. 399) 2.1. apakšpunktā noteiktajai valsts pārvaldes pakalpojuma definīcijai, tad saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 14.4. apakšpunktu anotācijas I sadaļas 2. punktā jānorāda paredzētā pakalpojuma nosaukums, kā arī tas, vai pakalpojums tiks sniegts elektroniski (ja pakalpojums nav pieejams elektroniski, vai ir plānots veidot elektronisku kanālu).Papildus lūdzam pakalpojuma nosaukumu veidot atbilstoši VARAM 2019. gada 10. aprīlī apstiprinātajiem metodiskajiem ieteikumiem “Metodiskie ieteikumi valsts pārvaldes pakalpojumu pārvaldībai”, kā arī veikt pakalpojuma aprakstīšanu portālā Latvija.lv atbilstoši MK noteikumu Nr. 399 5. un 9. punktam.” | **Ņemts vērā**EM skaidro, ka ir izvērtējusi VARAM iebildumu un minētie grozījumi nevar tikt identificēti kā atsevišķs institūcijas pakalpojums, kas saistīts ar pieteikuma iesniegšanu atbalsta programmas saņemšanai. |  |
| 4. | **Noteikumu projekts** | **Finanšu ministrijas 05.06.2020 atzinuma Nr. 12/A-17/3092 iebildums:**Ņemot vērā, ka no Ministru kabineta 2017.gada 7.februāra noteikumu Nr.74 “Jaunuzņēmumu atbalsta programmas pieteikšanas un administrēšanas kārtība” (turpmāk – MK noteikumi) 2.3.punkta izriet, ka atbalsta programmas periodā ir iespējams piešķirt papildu atbalstu (papildu atbalsts – atbalsta programmas periodā piešķirts jauns atbalsta programmu atbalsts vai izmaiņas jau piešķirtajā atbalstā), lūdzam noteikumu projektu papildināt, piem., MK noteikumu 4.3.apakšpunktu, ar nosacījumu ka, ja jaunuzņēmums piesakās papildu atbalstam, tad vērtēšanas komisija no jauna izvērtē un pārbauda jaunuzņēmuma atbilstību *de minimis* atbalsta nosacījumiem. | **Ņemts vērā** | **Noteikumu projekts papildināts ar 4.3. apakšpunktu šādā redakcijā:**“4.3. Ja jaunuzņēmums piesakās papildu atbalstam, tad vērtēšanas komisija no jauna izvērtē un pārbauda jaunuzņēmuma atbilstību *de minimis* atbalsta nosacījumiem.” |
| 5. | Anotācijas I sadaļas “Tiesību akta projekta izstrādes nepieciešamība” 2.punkts “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” | **Finanšu ministrijas 05.06.2020 atzinuma Nr. 12/A-17/3092 iebildums:**1. Lūdzam precizēt anotācijas I sadaļas 2.punkta 2.apakšpunktā (2.lpp.) sniegto skaidrojumu grozījumiem MK noteikumu Nr. 74 1.pielikuma 1.10 punktā. Vēršam uzmanību, ka minētais punkts paredz nevis jaunuzņēmuma statusa ilguma pagarināšanu, kā ir teikts anotācijā, bet gan minimālās izglītības līmeņa prasības, savukārt anotācijā aprakstītie grozījumi, kas skar jaunuzņēmuma statusa ilgumu, MK noteikumu grozījumu projektā nav iekļauti, līdz ar to lūdzam izvērtēt nepieciešamību veikt atbilstošus grozījumus arī MK noteikumu projektā. | **Ņemts vērā** | **Precizēta informācija** anotācijas I sadaļas “Tiesību akta projekta izstrādes nepieciešamība” 2.punktā “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”. |
| 6. | Anotācijas I sadaļas “Tiesību akta projekta izstrādes nepieciešamība” 2.punkts “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” | **Finanšu ministrijas 05.06.2020 atzinuma Nr. 12/A-17/3092 iebildums:**2. Lūdzam anotācijas I sadaļas 2.punktā sniegt skaidrojumu, kā MK noteikumu projekts ietekmēs jau esošos pieteikumus jaunuzņēmumu atbalsta programmās, t.sk. par ietekmi uz darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.2. pasākumu “Atbalsts tehnoloģiju pārneses sistēmas pilnveidošanai”. | **Ņemts vērā** | **Precizēta informācija** anotācijas I sadaļas “Tiesību akta projekta izstrādes nepieciešamība” 2.punktā “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”. |
| 7. | Anotācijas I sadaļas “Tiesību akta projekta izstrādes nepieciešamība” 2.punkts “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” | **Finanšu ministrijas 05.06.2020 atzinuma Nr. 12/A-17/3092 iebildums:**3. Lūdzam papildināt anotācijas I sadaļas 2.punktu ar izvērtējumu par citām likumprojektā paredzētajām izmaiņām, kuras nav iekļautas MK noteikumu projektā un apliecināt, ka citas no likumprojekta izrietošas izmaiņas MK noteikumu projektā nav nepieciešamas. | **Ņemts vērā** | **Precizēta informācija** anotācijas I sadaļas “Tiesību akta projekta izstrādes nepieciešamība” 2.punktā “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”. |
| 8. | **MK noteikumu projekta 6.punkts** | **Finanšu ministrijas 16.07.2020 atzinuma 1. iebildums:**1. Lūdzam precizēt MK noteikumu projekta 6.punktā iekļautā noteikuma punkta numerāciju, jo noteikumos jau ir iekļauts 12.punkts. Vienlaicīgi norādām, ka minētajā punktā nav iekļauta kārtība, kādā Komisija pieprasa un izvērtē saņemto informāciju, kā tas noteikts likumprojekta “Grozījumi Jaunuzņēmumu darbības atbalsta likumā” (turpmāk – Likumprojekts) 1.pantā, kas papildina Jaunuzņēmumu darbības atbalsta likuma (Likuma) 4.pantu ar trešo daļu. Papildus tam, lūdzam precizēt uz kāda veida organizācijām attiecas MK noteikumu projektā iekļautā norāde - “jaunuzņēmumus pārstāvošās organizācijas”. Ņemot vērā, ka minētās organizācijas nav publiskas personas, lūdzam atrunāt, kā tiks finansēts šo organizāciju sniegtais pakalpojums, kā arī tas, kā nepieciešamā informācija tiks saņemta, ja šīm organizācijām nav deleģētas šādas funkcijas. Lūdzam atrunāt arī Komisijas rīcību, ja neviena no organizācijām nesniegs atzinumu konkrētajā gadījumā, piemēram, ņemot vērā izstrādājamā produkta specifiku. | **Ņemts vērā** | Precizēts noteikumu projekts, papildinot ar papildus iesniedzamo informāciju (Noteikumu projekta 3.punkts 10.punkts un 12.punkts), kā arī precizēta anotācija. |
| 9. | **Noteikumu projekts** | **Finanšu ministrijas 16.07.2020 atzinuma 2. iebildums:**2. Lūdzam papildināt MK noteikumu projektu ar kārtību, kādā Komisija pieprasa informāciju jaunuzņēmumam par tā mātes vai meitas uzņēmumu, gadījumā, kad Komisijai šo informāciju lūdz Valsts ieņēmumu dienests, kas vērtējot jaunuzņēmuma darījuma ekonomisko būtību konstatējis, ka darījums kopumā tiek veikts nodokļu optimizācijas nolūkā. Kā jau Finanšu ministrija š.g18.maija Saeimas Tautsaimniecības komisijai adresētajā vēstulē Nr.4.1-6/4/2711 norādīja, ka Likumprojekts būtiski maina atbalsta būtību, kas krasi atšķiras no “Konceptuālais ziņojums par uzņēmējdarbības uzsākšanas un mazās uzņēmējdarbības ekosistēmu un turpmāk nepieciešamajiem atbalsta stimuliem” (Koncepcija) uz kā pamata tika izstrādāts Likums.Izslēdzot prasību nodokļu atlaidi piemērot tikai tiem jaunuzņēmumiem, kuros veikts riska kapitāla ieguldījums, tiek pavērta nodokļu optimizācijas iespēja, jo netiek nodrošināts, ka visiem jaunuzņēmumiem inovatīva produkta izstrāde ir ekonomiski pamatota un tā izstrāde reāli ir sagaidāma. Papildus tam, no Likuma  tiek izslēgta  prasība par jaunuzņemuma pienākumu iesniegt informāciju, kas apliecina jaunuzņēmuma atbilstību Likuma 4. panta 8. punktā noteiktajām inovācijas pazīmēm. Tā kā saskatām būtiskus riskus nodokļu optimizācijas iespējām, tad turpmāk Valsts ieņēmumu dienestam jaunuzņēmumu darbībai būs jāpievērš pastiprinātu uzmanību.   | **Ņemts vērā****EM skaidro**, ka MK noteikumu Nr. 74 8.punktā jau noteikta kārtība, kurā **programmas administrējošā iestāde (LIAA) ir tiesīga pieprasīt papildus informāciju no jaunuzņēmuma, ja informācija jaunuzņēmuma vai riska kapitāla investora dokumentos ir nepilnīga vai neprecīza.** Jaunuzņēmumam ir pienākums piecu darbdienu laikā pēc vēstules saņemšanas iesniedz nepieciešamo informāciju komisijas sekretariātā. Ņemot vērā, ka atbilstoši 2017. gada 17. janvāra Ministru kabineta noteikumi Nr. 30 “Jaunuzņēmumu darbības vērtēšanas komisijas nolikums” 2.3. apakšpunktam komisijas sastāvā darbojas arī Valsts ieņēmumu dienesta pārstāvis, spēkā esošā kārtība jau pieļauj novērst situācijas, kurās tiktu pavērsta nodokļu optimizācijas iespēja likuma ietvaros. Vienlaikus vēršam uzmanību, ka Noteikumu projekta 12.punkts, precizē jaunuzņēmumam iesniedzamo informāciju (MKN Nr. 75 1.pielikuma 1.10 apakšpunkts), kurā tiek lūgts norādīt informāciju, kas apliecina, ka jaunuzņēmums, nodarbojas inovatīva produkta izstrādi, ražošanu vai attīstību.**Līdz ar to EM ieskatā nav nepieciešams iestrādāt papildus kārtību, kādā notiek informācijas apmaina ar Valsts ieņēmumu dienestu, ņemot vērā, ka šāda kārtība jau ir noteikta MKN Nr. 74.** |  |
| 10. | **Noteikumu projekts** | **Finanšu ministrijas 16.07.2020 atzinuma 3. iebildums:**3. Lūdzam MK noteikumu projektā iekļaut Likumprojektā noteikto prasību, kas paredz jaunuzņēmumam iesniegt informāciju par ārvalsts mātes vai meitas uzņēmuma, t.i., ārvalsts nodokļu administrācijas apstiprinājums, ka mātes vai meitas uzņēmuma nodokļu parāds nepārsniedz 150 *euro*, tam nav pasludināts maksātnespējas process, kā arī dokumentus, kas apliecina sabiedrību darbību vienā un tajā pašā tirgū vai blakustirgos. Vēršam uzmanību, ka informācijas apmaiņa starp valsts iestādēm notiek tikai par to rīcībā esošo informāciju. Līdz ar to nevienai no Latvijas valsts iestādēm nav pieejama informācija par kādu no ārvalsts uzņēmumu. | **Ņemts vērā** | Precizēts noteikumu projekts un anotācija(3punkts attiecībā uz MK noteikumu Nr. 74 papildināšanu ar 3.1.10 apakšpunktu). |
| 11. | **Anotācijas II.daļas 2.punkts “Tiesiskā regulējuma ietekme uz tautsaimniecību un administratīvo slogu”** | **Finanšu ministrijas 16.07.2020 atzinuma 4. iebildums:**       4. Lūdzam papildināt anotācijas II.daļas 2.punktu “Tiesiskā regulējuma ietekme uz tautsaimniecību un administratīvo slogu” ar skaidrojumu kādā veidā pozitīvu ietekmi Latvijas tautsaimniecībai radīs inovatīva produkta radīšana, ja radītais inovatīvais produkts nebūs Latvijas jaunuzņēmuma īpašumā, bet tā mātes vai meitas uzņēmuma īpašumā. Kā jau Finanšu ministrija vairākkārt savos atzinumos minēja, nesaskatām ieguvumu Latvijas ekonomikā, ja jaunradītais produkts nākotnē peļņu radīs ārvalstīs, t.i., veicinās ārvalstu ekonomiku, par kuru Latvija piešķir nodokļu atlaides. Vēl jo vairāk, Likumprojekts neierobežo mātes un meitas uzņēmumu rezidenci, t.i., tie var būt gan trešās valsts rezidenti, gan pat beznodokļu vai zemu nodokļu rezidenti. Ņemot vērā minēto, kā arī to, ka ir izslēgti vairāki ierobežojošie kritēriji, kas paver iespēju nodokļu optimizācijai, lūdzam anotācijā iekļaut tekstu sekojošā redakcijā: “Ņemot vērā, ka tiek izslēgti vairāki ierobežojošie kritēriji, kā arī tas, ka riska kapitāla ieguldījumu var veikt nevis pašā jaunuzņēmumā, bet tā mātes vai meitas uzņēmumā jebkurā ārvalstī, tai skaitā zemu nodokļu vai beznodokļu valstī,  palielināsies administratīvais slogs Valsts ieņēmumu dienestam, jo būs jāveic papildus darbības, lai novērstu nodokļu optimizācijas risku”.  | **Ņemts vērā** | Precizēts anotācijas II.daļas 2.punkts “Tiesiskā regulējuma ietekme uz tautsaimniecību un administratīvo slogu” |
| 12. | **Noteikumu projekts** | **Tieslietu ministrijas 10.07.2020 elektroniskā atzinuma iebildums**:Noteikumu projekta 4. punktā ir paredzēts papildināt noteikumus ar 3.2.4. apakšpunktu, kurā noteikts, ka jaunuzņēmuma un riska kapitāla investora parakstītā apliecinājumā ietver informāciju par to, ka jaunuzņēmuma mātes vai meitas sabiedrība atbilst Jaunuzņēmumu darbības atbalsta likuma 4. panta otrajā daļā noteiktajiem kritērijiem [..]. Minētais grozījums izriet no noteikumu projekta anotācijā norādītā mērķa, proti, iestrādāt noteikumu projektā tiesību normas atbilstoši Saeimas 2020. gada 18. jūnija sēdē 2. lasījumā atbalstītajam likumprojektam “Grozījumi Jaunuzņēmumu darbības atbalsta likumā” (turpmāk – Likumprojekts), kas paredz paplašināt jaunuzņēmumu kvalifikācijas prasības, kā arī precizēt pieteikuma veidlapas dalībai atbalsta programmās. Saeimas 2020. gada 18. jūnija sēdē 2. lasījumā atbalstītais Likumprojekta 5. priekšlikums (turpmāk – priekšlikums) ietver jaunuzņēmuma mātes sabiedrības piesaisti riska kapitāla investīcijām. Vēršam uzmanību, ka priekšlikumā ietvertās normas jau bija ietvertas sākotnējā Likumprojekta redakcijā, kurš tika iesniegts Valsts sekretāru sanāksmē. Minētās normas tika vērtētas un pēc ilgām diskusijām tika izslēgtas no Likumprojekta redakcijas, līdz ar to Ministru kabinetā tās netika apspriestas. Ņemot vērā minēto, norādām uz Tieslietu ministrijas 2019. gada 8. novembra elektroniskajā vēstulē izteikto iebildumu par jaunuzņēmuma mātes sabiedrības piesaisti riska kapitāla investīcijām. Proti, ja līdzekļi tiek ieguldīti jaunuzņēmuma mātes sabiedrībā, tad riska kapitāla investors neuzņemas nekādu risku vai mantisku atbildību par jaunuzņēmuma biznesa ideju, jo ieguldījumu ir veicis citā sabiedrībā (jaunuzņēmuma mātes sabiedrībā), kura atbildība ir nodalīta no jaunuzņēmuma atbildības un saistībām. Tieslietu ministrijas ieskatā šāda pieeja nonāk pretrunā ar Jaunuzņēmumu darbības atbalsta likumā ietverto jaunuzņēmumu atbalsta konceptu un kvalificētu riska kapitāla investoru piesaistes lietderību. Līdz ar to Tieslietu ministrija uztur savu iebildumu attiecībā par jaunuzņēmuma mātes sabiedrības piesaisti riska kapitāla investīcijām un lūdz svītrot no noteikumu projektā paredzētā 3.2.4. apakšpunkta vārdus “mātes vai”. | **Ņemts vērā.**Ekonomikas ministrija skaidro, ka izstrādājot Jaunuzņēmumu darbības atbalsta likumu, viena no galvenajām pazīmēm, kas apliecina, ka konkrētais uzņēmums ir jaunuzņēmums, ir tā finansēšanas modelis, proti ieguldījumi riska kapitāla veidā. Minētais **ieguldījums pēc būtības jāuztver kā kvalificējoša pazīme, ka attiecīgais komersants ir jaunuzņēmums.**Līdz ar to ieguldījums saistītajā sabiedrībā grupas ietvaros skatāms vienoti, jo abu saistīto uzņēmumu saimnieciskā darbība uzskatāma par vienotu. Riska kapitāla nozares prakse ir tāda, ka ieguldījums tiek veikts tā mītnes zemē, nevis Latvijā. **Atbalsts tiek piešķirts tikai Latvijā reģistrētajam subjektam un nav pretrunā ar sākotnējo likuma mērķi.** Šāda pieeja, piešķirot valsts atbalstu, tiek skatīta arī citās valsts atbalsta programmās un nav pretrunā ar Komercdarbības atbalsta nosacījumiem. EM ieskatā atbalsts neradīs ekonomisko izaugsmi citā valstī, jo minētais jaunuzņēmums nodarbina darbiniekus Latvijā, kā arī rada zināšanu un tehnoloģiju pārnesi un labvēlīgi ietekmē kopējo ekosistēmu - gan attīstot uzņemējdarību, gan sekmējot talantu attīstību Latvijā. Tieši riska kapitāla investīcija ir tas, kas nosaka un pēc būtības atšķir šāda veida uzņēmumus no jebkura cita dzīvesstila uzņēmuma, kam šāds atbalsts sākotnēji plānots. |  |
| 13. | **Noteikumu projekts** | **VARAM 14.07.2020 atzinums Nr. 1-22/6348 iebildums:**Izvērtējot spēkā esošos Ministru kabineta 2017. gada 7. februāra noteikumus Nr. 74 “Jaunuzņēmumu atbalsta programmu pieteikšanas un administrēšanas kārtība” un plānotās izmaiņas tajos, norādām, ka šobrīd valsts pārvaldes pakalpojumu portālā Latvija.lv ir pieejams šāds Latvijas Investīciju un attīstības aģentūras pakalpojums - “Informācijas sniegšana un konsultācijas par inovāciju, tehnoloģiju pārnesi un jaunuzņēmumu darbību” (saite: <https://www.latvija.lv/lv/PPK/dzives-situacija/apakssituacija/p4485/ProcesaApraksts>), kura aprakstā ir minēts par jaunuzņēmumiem un atbalsta programmām, taču tas ir atsevišķs informācijas sniegšanas pakalpojums par dažādiem institūcijas kompetencē esošajiem jautājumiem.Ņemot vērā minēto, lūdzam identificēt un definēt kā atsevišķu institūcijas pakalpojumu “Pieteikums jaunuzņēmuma atbalsta programmai”, kas saistīts ar pieteikuma iesniegšanu atbalsta programmas saņemšanai jaunuzņēmumam, kur cita starpā būtu minēti arī jaunuzņēmumu kvalifikācijas nosacījumi, prasības un kritēriji.Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 14.4. apakšpunktu anotācijas I sadaļas 2. punktā jānorāda paredzētā pakalpojuma nosaukums, kā arī tas, vai pakalpojums tiks sniegts elektroniski (ja pakalpojums nav pieejams elektroniski, vai ir plānots veidot elektronisku kanālu).Papildus lūdzam pakalpojuma nosaukumu veidot atbilstoši VARAM 2019. gada 10. aprīlī apstiprinātajiem metodiskajiem ieteikumiem “[Metodiskie ieteikumi valsts pārvaldes pakalpojumu pārvaldībai](file:///C%3A%5CUsers%5Cmarabe%5CAppData%5CLocal%5CMicrosoft%5CWindows%5CINetCache%5CContent.Outlook%5CMetodiskieieteikumipakalpojumuparvaldibai.pdf)”, kā arī veikt pakalpojuma aprakstīšanu portālā Latvija.lv atbilstoši Ministru kabineta 2017. gada 4. jūlija noteikumu Nr. 399 “Valsts pārvaldes pakalpojumu uzskaites, kvalitātes kontroles un sniegšanas kārtība” 5. un 9. punktam.  | **Ņemts vērā****EM skaidro**, ka ir izvērtējusi VARAM iebildumu un minētie grozījumi neskar Valsts pārvaldes pakalpojumu portālā Latvija.lv pieejamo informāciju par Latvijas Investīciju un attīstības aģentūras pakalpojumu - “Informācijas sniegšana un konsultācijas par inovāciju, tehnoloģiju pārnesi un jaunuzņēmumu darbību”. Minētā informācija par pieteikšanos atbalsta programmām, kas noteiktas Jaunuzņēmumu darbības atbalsta likumā, skatāma kopsakarībā ar citiem LIAA pakalpojumiem jaunuzņēmumiem, kas tiek finansētas darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.2. pasākuma “Atbalsts tehnoloģiju pārneses sistēmas pilnveidošanai” ietvaros. EM ieskatā šo nebūtu nepieciešams noformēt kā atsevišķu pakalpojumu. |  |
|  | **Konceptuāls iebildums** | **Finanšu ministrijas 07.08.2020 atzinuma 1. iebildums:**       1. Uzturam Izziņā par atzinumos sniegtajiem iebildumiem 8.punktā iekļauto Finanšu ministrijas izteikto iebildumu attiecībā uz skaidrojumu par  jaunuzņēmumu pārstāvošo organizāciju finansēšanu, ja tā veic uzņēmuma izvērtējumu, lai sniegtu atzinumu, kā arī to, ka skaidri jānorāda, ka pārstāvošās organizācijas, vērtējot uzņēmuma atbilstību noteiktajiem kritērijiem, vienlaicīgi vērtē arī paša biznesa idejas, par kuru tiek sniegts atbalsts,  dzīvotspēju un sniedz par to apstiprinājumu.Kā jau Finanšu ministrijas iebildumā tika norādīts, minētajām organizācijām nav dots uzdevums noteikumu projektā iekļautās funkcijas veikt, kā arī tās savus pakalpojumus par velti varētu nesniegt, ņemot vērā ieguldīto darba apjomu un patērētos resursus. Līdz ar to lūdzam norādīt, kā tiks finansēti šo organizāciju sniegtie pakalpojumi, kā arī – kāda būs Komisijas rīcība, ja organizācijas atteiks sniegt  atzinumu konkrētajā gadījumā. Vai pareizi saprotam, ka tādā gadījumā jaunuzņēmuma statuss uzņēmumam tiks atcelts?Papildus tam, lūdzam papildināt noteikumu projektu ar punktu, kas atrunā, ka jaunuzņēmumu pārstāvošās organizācijas, vērtējot jaunuzņēmuma atbilstību, vērtē arī tā izstrādājamā produkta atbilstību inovatīva produkta definīcijai, un apstiprinājumu, ka šāda produkta izstrāde ekonomiski pamatota un reāli realizējama, t.i., apstiprinājums par biznesa idejas dzīvotspēju.Norādām, ka atbilstoši Ministru kabineta 2016. gada 29. septembra rīkojumam nr.566 “Par konceptuālo ziņojumu “Par uzņēmējdarbības uzsākšanas un mazās uzņēmējdarbības ekosistēmu un turpmāk nepieciešamajiem atbalsta stimuliem” būtībai, apliecinājums, ka  biznesa ideja ir dzīvotspējīga uzņēmums apliecina ar piesaistīto riska kapitāla investīciju, uzskatot, ka riska kapitāla investors pirms veicis investīcijas vērtē konkrēto izstrādājamo projektu.Savukārt, izslēdzot prasību par nodokļu atlaides piemērošanu tikai tiem jaunuzņēmumiem, kuros veikts riska kapitāla ieguldījums, netiek nodrošināts, ka visiem jaunuzņēmumiem inovatīva produkta izstrāde ir ekonomiski pamatota, un tā izstrāde reāli ir sagaidāma.  | **Starpinstitūciju sanāksmē panākta vienošanās par informācijas par organizāciju finansējumu un atzinumu saturu ietveršanu anotācijā.** | **Papildināts Anotācijas I.sadaļas 2.punkts.** |
|  | **Konceptuāls iebildums** | **Finanšu ministrijas 07.08.2020 atzinuma 2. iebildums:**       Uzturam Izziņā par atzinumos sniegtajiem iebildumiem 9.punktā iekļauto Finanšu ministrijas izteikto iebildumu, jo noteikumu normas paredz  tiesības pieprasīt papildu informāciju, ja atbalsta saņemšanai iesniegtā informācija ir nepilnīga vai neprecīza, nevis iespēju pieprasīt papildu citu nepieciešamo informāciju par jaunuzņēmuma mātes vai meitas uzņēmumu ārvalstīs, kas nepieciešama, jau pēc Komisijas pieņemtā lēmuma.Finanšu ministrija norāda, ka nodokļu atlaides piemērošanai šobrīd tiek vērtēts tikai jaunuzņēmums Latvijā, kurā riska kapitāla investors ir veicis ieguldījumu. Tā kā turpmāk Latvijā reģistrētais jaunuzņēmums būs tiesīgs saņemt nodokļu atlaidi arī tad, ja riska investors ieguldījumu veicis jaunuzņēmuma mātes vai meitas uzņēmumā ārvalstīs, tad nepieciešams arī vērtēt jaunuzņēmuma mātes vai meitas darbību, kas saistīta ar jaunuzņēmumu, ja būs aizdomas par nodokļu optimizāciju. Lai izvērtētu šo savstarpējo darījumu ekonomisko būtību, nevis tikai juridisko formu, vērtēšanai būs nepieciešama apjomīgāka informācija par šiem uzņēmumiem ārvalstīs.  Lūdzam noteikumu projektā iekļaut normu, kas paredz Komisijas rīcību, ja jaunuzņēmums nebūs sniedzis pieprasīto informāciju Komisijai, kura tiek pieprasīta pēc Komisijas pieņemta lēmumam (līdzīgi kā tas prasīts 1.iebildumā). Vai pareizi saprotam, ka gadījumā, ja jaunuzņēmums nepieciešamo informāciju par mātes vai meitas uzņēmumu noteiktā laikā nesniegs, Komisija ir tiesīga lemt par jaunuzņēmuma statusa atcelšanu? | **Starpinstitūciju sanāksmē panākta vienošanās!**Saskaņā ar noteikumu projekta 3.punktu attiecībā uz noteikumu papildināšanu ar 3.1.10.apakšpunktu paredzēts, ka jaunuzņēmums dalībai Jaunuzņēmumu darbības atbalsta likumā noteiktajās atbalsta programmās par konkrētu biznesa ideju sagatavo un iesniedz jaunuzņēmumu darbības vērtēšanas komisijai (turpmāk – Komisijai) dokumentus, kas apliecina jaunuzņēmuma mātes vai meitas atbilstību Jaunuzņēmuma darbības atbalsta likuma 4.panta otrajā daļā noteiktajam. Līdz ar to, ja Komisijas ieskatā dokumenti būs nepietiekami vai ja tai būs aizdomas par neatbilstību, tā varēs pieprasīt papildu informāciju, tai skaitā par jaunuzņēmuma mātes vai meitas uzņēmumu ārvalstīs, pamatojoties uz noteikumu 8.punktu.Attiecībā uz jaunuzņēmuma statusa atcelšanu sakarā ar jaunuzņēmuma nevēlēšanos sniegt Komisijai informāciju par mātes vai meitas uzņēmumu darām zināmu, ka Komisijas kompetence ir noteikta Jaunuzņēmumu darbības atbalsta likumā (15.pants), tai skaitā pieņemt lēmumu par atbalsta programmas piešķiršanu vai atteikumu piešķirt to jaunuzņēmumam, kā arī atcelt lēmumu par atbalsta programmas piešķiršanu. Savukārt minētā likuma 20.pants noteic gadījumus, kuriem iestājoties Komisija lēmumu par atbalsta programmas piešķiršanu atceļ. Jaunuzņēmumu darbības atbalsta likumā nav pilnvarojuma Ministru kabinetam noteikt lēmuma par atbalsta programmas atteikuma gadījumus, tādējādi Komisija, izvērtējot jaunuzņēmuma dokumentāciju un administrējošās iestādes (Latvijas Investīciju un attīstības aģentūras) iesniegto dokumentāciju, pieņem lēmumu par atteikumu piešķirt atbalstu jaunuzņēmumam, ja tas neatbilst vismaz vienam no atbalsta programmas piešķiršanas kritērijiem vai uz to attiecas kāds no atbalsta programmu izmantošanas ierobežojumiem.Vēršam uzmanību uz to, ka jaunuzņēmumu gadījumā mātes firmas ārzemēs tiek dibinātas dēļ riska kapitāla investoru prasībām un reputabli investori kas ir kvalificējušies likumam ir apliecinājums normālai biznesa darbībai.  |  |
|  | **Konceptuāls iebildums** | **Finanšu ministrijas 07.08.2020 atzinuma 3. iebildums:**       Uzturam izteikto iebildumu attiecībā uz Izziņā par atzinumos sniegtajiem iebildumiem 10.punktā iekļauto Finanšu ministrijas iebildumu. Kā jau Finanšu ministrijas atzinumā tika norādīts, apstiprinājumu, ka uzņēmumam nav nodokļu parādu, sniedz nodokļu administrācija. Tā kā šādas informācijas aprite starp Latvijas nodokļu administrāciju un ārvalsts nodokļu administrāciju nepastāv, tad nodokļu parāda neesamības apliecinājumu nevar apstiprināt pats mātes vai meitas uzņēmums ārvalstīs, bet jaunuzņēmumam  jāiegūst attiecīgās ārvalsts nodokļu administrācijas apstiprinājums, kurā mātes vai meitas uzņēmums reģistrēts kā rezidents. Līdz ar to, lai novērstu dažādu interpretāciju, noteikumu projektā lūdzam iekļaut, ka Komisijā jāiesniedz ārvalsts, kurā attiecīgais mātes vai meitas uzņēmums ir rezidents, nodokļu administrācijas apstiprinājums par šī uzņēmuma parāda neesamību.  | **Starpinstitūciju sanāksmē panākta vienošanās** Saskaņā ar noteikumu projekta 3.punktu attiecībā uz noteikumu papildināšanu ar 3.1.10.apakšpunktu paredzēts, ka jaunuzņēmums dalībai Jaunuzņēmumu darbības atbalsta likumā noteiktajās atbalsta programmās par konkrētu biznesa ideju sagatavo un iesniedz jaunuzņēmumu darbības vērtēšanas komisijai (turpmāk – Komisijai) dokumentus, kas apliecina jaunuzņēmuma mātes vai meitas atbilstību Jaunuzņēmuma darbības atbalsta likuma 4.panta otrajā daļā noteiktajam. Līdz ar to, ja Komisijas ieskatā dokumenti būs nepietiekami vai ja tai būs aizdomas par neatbilstību, tā varēs pieprasīt papildu informāciju, tai skaitā par jaunuzņēmuma mātes vai meitas uzņēmumu ārvalstīs, pamatojoties uz noteikumu 8.punktu. | **Precizēts noteikumu projekta 3.punkts par noteikumu papildināšanu ar 3.1.10.apakšpunktu:****“3.1.10. tādas ārvalsts nodokļu administrācijas, kurā jaunuzņēmuma mātes vai meitas sabiedrība ir rezidents, izziņu, kas apliecina, ka jaunuzņēmuma mātes vai meitas sabiedrības nodokļu parāds pieteikuma iesniegšanas dienā vai trīsdesmit dienu laikā pirms pieteikuma iesniegšanas dienas nepārsniedz Jaunuzņēmumu darbības atbalsta likuma 4.panta otrās daļas 2.punktā noteikto apmēru; “.****Papildināts Anotācijas I.sadaļas 2.punkts.** |
|  | **Konceptuāls iebildums** | **Finanšu ministrijas 07.08.2020 atzinuma 4. iebildums:**       Uzturam Izziņā par atzinumos sniegtajiem iebildumiem 11.punktā iekļauto Finanšu ministrijas izteikto iebildumu. Norādām, ka jaunuzņēmumu skaita pieaugums nenorāda uz ieguvumu Latvijas ekonomikai. Ņemot vērā, ka nosacījums, kas paredz izstrādājamā inovatīvā produkta piederību Latvijas jaunuzņēmumam tiek izslēgts, lūdzam skaidrot, ar ko jaunuzņēmums atšķiras no citiem Latvijā reģistrētiem uzņēmumiem, kas atšķirībā no citiem uzņēmumiem jaunuzņēmumiem dod tiesības piemērot nodokļu atlaidi un norādīt – ar ko jaunuzņēmums rada Latvijas ekonomisko izaugsmi attiecībā uz konkrēto projektu (kurš nepaliek Latvijas uzņēmuma rīcībā pēc tā izstrādes), kuram tiek piemērota nodokļa atlaide.   Papildus tam, ņemot vērā Eiropas Komisijas 2020.gada 14.jūlija (C(2020) 4885 final) ieteikumu par valsts finansiālā atbalsta piešķiršanu uzņēmumiem Savienībā, atkarībā no tā, vai nepastāv saiknes ar jurisdikcijām, kas nesadarbojas, lūdzam sniegt skaidrojumu, kā tiks novērsta nodokļu atlaides piešķiršana tiem Latvijā reģistrētajiem uzņēmumiem, kuriem mātes vai meitas uzņēmums atradīsies jurisdikcijās, kas nesadarbojas.Ņemot vērā Eiropas Komisijas ieteikumu, lūdzam izslēgt no anotācijas II.nodaļas 3.punktā vārdus “tai skaitā zemu nodokļu vai beznodokļu valstī”, jo sadarbība ar šādām valstīm nevar tikt pieļauta.  | **Starpinstitūciju sanāksmē panākta vienošanās** Vēršam uzmanību uz to, ka 2020.gada 3.septembrī Saeimā trešajā lasījumā ir pieņemts likumprojekts “Grozījumi Jaunuzņēmumu darbības atbalsta likumā” (573/Lp13), kas cita starpā paredz, ka atbalsta programmas var piešķirt jaunuzņēmumam, ja pieteikuma iesniegšanas dienā un visā atbalsta programmas periodā tā mātes vai meitas sabiedrība un jaunuzņēmums pilnīgi vai daļēji darbojas vienā un tajā pašā tirgū vai blakustirgos. No minētā secināms, ka Komisija, kurai ir saistoši ne tikai ar jaunuzņēmumu atbalsta programmu saistītu normatīvo akti, bet arī citi normatīvie akt, lemjot par jaunuzņēmumu pieteikumiem, varēs ņemt vērā arī Eiropas Komisijas 2020.gada 14.jūlija (C(2020) 4885 final) ieteikumā par valsts finansiālā atbalsta piešķiršanu uzņēmumiem Savienībā, atkarībā no tā, vai nepastāv saiknes ar jurisdikcijām, kas nesadarbojas, minēto.Attiecībā uz jauuzņēmuma pienesumu Latvijas ekonomikai informējam, ka ārvalsts mātes vai meitas uzņēmuma iesaiste ir tikai kvalificējošais kritērijs. Jaunuzņēmumam atbalsts tikai tiek sniegts tik tālu cik tas Latvijas teritorijā pieņem darbā darbiniekus (par darbiniekiem ārvalstu mātes vai meitas uzņēmumā nekāds atbalsts netiek sniegts). Tātad likums tieši veicina jaunuzņēmumiem attīstīt galveno darbinieku kodolu Latvijā, kas nodrošina ekonomisko labumu Latvijas valstij. Vēršam uzmanību uz to, ka saskaņā ar Jaunuzņēmumu darbības atbalsta likumā ietverto definīciju jaunuzņēmums ir kapitālsabiedrība ar augstas izaugsmes potenciālu, kuras pamatdarbība ir saistīta ar mērogojamu biznesa modeļu un inovatīvu produktu izstrādi, ražošanu vai attīstību. Lai arī Saeimā pieņemtie likuma grozījumi pieļauj inovatīvā produkta atsavināšanu lielākā daļa jaunuzņēmuma komandas, zināšanu un pieredzes paliek tepat Latvijā un var kalpot par resursu tālākā uzņēmuma veidošanā – gūstot atzinību, pārliecību, zināšanas un pieredzi par uzņēmuma inovatīvo produktu radīšanas/attīstīšanas iespējām, uzņēmumi nostabilizējas un turpmākajā tā attīstībā palielina darbinieku skaitu, apgrozījumu un līdz ar to kopējos nodokļu maksājumus. Nostabilizējošos uzņēmumu turpmākie inovatīvie produkti iespējams tiks virzīti Latvijā, tādējādi ceļot Latvijas konkurētspēju un ekonomisko izaugsmi. | **Precizēts anotācijas II.sadaļas 3.punkts, izslēdzot no tā vārdus “tai skaitā zemu nodokļu vai beznodokļu valstī”, jo sadarbība ar šādām valstīm nevar tikt pieļauta.****Noteikumu projekta 1.pielikums papildināts ar 1.11.apakšpunktu, paredzot pieteikuma iesniedzēja pienākumu norādīt informāciju par tā mātes vai meitas sabiedrību, kurā veikts agrīnas stadijas riska kapitāla ieguldījums.** |
|  | **Konceptuāls iebildums** | **Finanšu ministrijas 07.08.2020 atzinuma 5. iebildums:**       . Finanšu ministrija atbalsta  Izziņā iekļauto Tieslietu ministrijas 12.iebildumu. Kā jau Tieslietu ministrija norādījusi, normas, kas paredz nodokļu atlaidi piemērot Latvijā reģistrētam jaunuzņēmumam, ja riska kapitāla investīcija veikta tā mātes uzņēmumā ārvalstī, jau bija ietvertas sākotnējā Likumprojekta redakcijā, kurš tika iesniegts Valsts sekretāru sanāksmē. Minētās normas tika vērtētas un pēc ilgām diskusijām tika izslēgtas no Likumprojekta redakcijas, līdz ar to Ministru kabinetā tās netika apspriestas. Arī Finanšu ministrija izteikusi viedokli, ka jaunā pieeja nonāk pretrunā ar Jaunuzņēmumu darbības atbalsta likumā ietverto jaunuzņēmumu atbalsta konceptu un kvalificētu riska kapitāla investoru piesaistes lietderību.Lai gan Ekonomikas ministrija norāda, ka “ieguldījums pēc būtības jāuztver kā kvalificējoša pazīme, ka attiecīgais komersants ir jaunuzņēmums”, tomēr, pretēji minētajam un sākotnējai koncepcijai, turpmāk vairs netiek noteikta prasība riska kapitāla investoram veikt investīciju Latvijas uzņēmumā. Kā jau iepriekš norādījām, minētā investīcija apliecina arī to, ka izstrādājamais produkts ir dzīvotspējīgs. Norādām, ka Komercdarbības atbalsta nosacījumi un atbalsta izvērtēšana saistītajā sabiedrībā grupas ietvaros tiek skatīti vienoti, lai vērtētu, vai tiek ievēroti vai saistītajiem uzņēmumiem grupā piešķirtie  valsts atbalsti nepārsniedz noteiktos ierobežojumus, un uz tā kontroli nevar balstīties kā uz nodokļu atlaižu piešķiršanas paraugu uzņēmumu grupā. Pamatā nodokļu atlaides netiek piešķirtas saistītu uzņēmumu grupā, bet gan vērtējot konkrēta uzņēmuma darbību un tam aprēķinātos nodokļus. Papildus tam, Ekonomikas ministrijas apgalvojums, ka “atbalsts neradīs ekonomisko izaugsmi citā valstī, jo minētais jaunuzņēmums nodarbina darbiniekus Latvijā, kā arī rada zināšanu un tehnoloģiju pārnesi un labvēlīgi ietekmē kopējo ekosistēmu  - gan attīstot uzņēmējdarību, gan sekmējot talantu attīstību Latvijā”, mūsuprāt, ir nekorekts. Norādām, ka par nodarbinātajiem darbiniekiem netiks maksāti nodokļi, kā tas ir citos uzņēmumos, pārējie rādītāji tiek nodrošināti arī citos līdzīgos uzņēmumos, kuri nesaņem līdzīgas nodokļu atlaides.  Pretrunā jaunajām izmaiņām, kas ***vairs nenosaka prasību*** veikt riska kapitāla investīcijas Latvijas jaunuzņēmumā, ir pašas Ekonomikas ministrijas apgalvojums, ka “tieši riska kapitāla investīcija **ir tas, kas nosaka** un pēc būtības atšķir šāda veida uzņēmumus no jebkura cita dzīvesstila uzņēmuma, kam šāds atbalsts sākotnēji plānots”.  | **Starpinstitūciju sanāksmē panākta vienošanās** Vēršam uzmanību uz to, ka 2020.gada 3.septembrī Saeimā trešajā lasījumā ir pieņemts likumprojekts “Grozījumi Jaunuzņēmumu darbības atbalsta likumā” (573/Lp13), kas paredz iespēju kvalificēties Jaunuzņēmumu darbības atbalsta likumā paredzētajam atbalstam, ja riska kapitāla investīcijas veiktas tā mātes vai meitas uzņēmumā ārvalstī. Līdz ar to šis jautājums vairs nav aktualizējams pie šā Ministru kabineta noteikumu projekta izskatīšanas. Informējam, ka praksē ir izveidojusies situācija, kad priekšnoteikums jaunuzņēmumam investīciju saņemšanai ir, mātes vai meitas uzņēmumu dibināšana investoru mītnes zemē. Minētā iemesla dēļ Saeima pieņēma attiecīgus grozījumus. Savukārt vienīgais iespējamais labums jaunuzņēmumam ir nodokļu atlaides par darbiniekiem kas ir nodarbināti Latvijā un maksājot Latvijas Republikas nodokļus. Tātad likuma grozījumi turpina atbalstīt mērķi attīstīt Latvijā jaunuzņēmumu ekosistēmu un veiksmes stāstus. |  |
|  **Atbildīgā amatpersona** |  |

 Kristaps Soms

|  |
| --- |
| Ekonomikas ministrijas Uzņēmējdarbības konkurētspējas departamenta direktors |
| tālr. 67013299Kristaps.Soms@em.gov.lv |